|  |  |
| --- | --- |
| C:\Program Files\Spinnaker New Technologies\Register of business entities client\DocumentsTemporary\ReceiptHeader.gif |  |
| Регистар туризма |  |

БТ 423 -2/2011

Дана 22.03.2011. године

Београд

Агенција за привредне регистре, Регистратор туризма  на основу чл. 4. Закона о агенцији за привредне регистре (Службени гласник РС бр. 55/04 и 111/09), члана 51. и 52. Закона о туризму (Службени гласник РС бр. 36/09 и 88/10), члана 23. и 24. Закона о регистрацији привредних субјеката (Службени гласник РС бр. 55/04, 61/05), решавајући по захтеву за издавање лиценце и регистрацију туристичке агенције у Регистар туризма, који је поднет од стране:

Име и презиме: Младен Вујић

Доноси

**З А К Љ У Ч А К**

**ОДБАЦУЈЕ СЕ** захтев подносиоца за издавање лиценце и регистрацију туристичке агенције - организатора путовања у Регистар туризма уписаног у Регистар привредних субјеката као

**PRIVREDNO DRUŠTVO ZA USLUGE U POMORSKOM I VAZDUŠNOM SAOBRAĆAJU AEROMAR DOO BEOGRAD, GOSPODAR JEVREMOVA 48**

**Матични број:** **20434201**

**и то захтева за:**

* **Издавање лиценце за организовање туристичких путовања**

због неиспуњености услова из члана 22. став 1. тачка 4. Закона о регистрацији привредних субјеката у вези са чланом 51. став 3. и чланом 52. Закона о туризму.

Оставља се подносиоцу регистрационе пријаве рок од 5 дана од дана пријема овог закључка, а најкасније 30 дана од дана објављивања закључка на интернет страни Агенције, да исправи регистрациону пријаву у погледу регистрационе документације и да уз уплату половине износа накнаде која се плаћа за регистрацију, допуни документацију на начин наведен у образложењу закључка, под претњом пропуштања.

**О б р а з л о ж е њ е**

Подносилац захтева поднео је дана 24.02.2011. године поднесак – захтев број БТ 423/2011, за издавање лиценце за организовање туристичких путовања, и уз њега доставио документацију заведену у потврди о примљеном захтеву БТ 423/2011.

Провeравајући испуњеност услова за регистрацију привредног субјекта Регистратор је, сходно одредби члана 22. став 1. тачка 4. Закона о регистрацији привредних субјеката у вези члана 51. став 3. и члана 52. Закона о туризму, утврдио да иста не испуњава предвиђене услове.

Закључком од 28.02.2011. захтев је одбачен а подносиоцу је остављена могућност да у одређеном року достави документацију наведену у налогу закључка.

Поступајући по закључку подносилац је доставио документацију наведену у потврди о пријему број БТ 534/2011.

Провeравајући испуњеност услова за регистрацију привредног субјекта Регистратор је, сходно одредби члана 22. став 1. тачка 4. Закона о регистрацији привредних субјеката у вези члана 51. став 3. и члана 52. Закона о туризму, утврдио да иста не испуњава предвиђене услове из следећих разлога:

Чланом 51. став 3. Закона о туризму, прописано је да се уз захтев за издавање лиценце подносе се докази о испуњености услова прописаних чланом 52. овог закона, док је ставом 7. истог закона предвиђено да се на питања која се односе на поступак издавања лиценци, поступање по непотпуном и неразумљивом захтеву за издавање лиценце и промену података регистрованих у Регистру туризма која овим законом нису посебно уређена сходно се примењују одговарајуће одредбе закона којим се уређује регистрација привредних субјеката, а уколико тим законом нису уређена поједина питања сходно се примењују одговарајуће одредбе закона којим се уређује управни поступак

Одредбом члана 19. став 3. Закона о регистрацији привредних субјеката, прописано је да се документација која се прилаже уз пријаву, подноси у изворном тексту, односно овереном препису или овереној фотокопији, ако законом није другачије одређено.

Увидом у достављену документацију утврђено је, да је поступајући по закључку, подносилац доставио уговор о раду за организатора путовања у форми неоверене фотокопије, што је у супротности са горе цитираним одредбама закона.

На основу напред наведеног одлучено је као у диспозитиву овог закључка.

Подносиоцу захтева остављена је могућност да у року од 5 дана од дана пријема, анaјкасније 30 дана од дана објављивања закључка на интернет страни Агенције, отклони утврђене недостатке тако што ће доставити доказе о испуњености услова прописаних Законом о туризму, и то:

* **уговор о раду за организатора путовања, у оригиналу или у форми оверене фотокопије,**

**уз обавезу додатног плаћања 50% износа накнаде** која се плаћа за одговарајућу регистрацију, прописану Уредбом о врсти и висини накнаде за регистрацију, евиденцију и друге услуге која пружа Регистар туризма који води Агенција за привредне регистре (Службени гласник РС 02/10), чиме задржава право приоритета раније поднете пријаве.

|  |  |
| --- | --- |
| ПОУКА О ПРАВНОМ ЛЕКУ:  Против овог закључка може се изјавити жалба  министру надлежном за послове туризма  у року од 8 (осам) дана од дана достављања закључка,  преко Агенције за привредне регистре. |  |
|  |
| РЕГИСТРАТОР ТУРИЗМА |
| \_\_\_\_\_\_\_\_\_\_\_\_\_\_\_\_\_\_ |
| Миладин Маглов |